ഊഹാപോഹങ്ങള്ക്ക് വിരാമമേകി Aerox 155 മാക്സി സ്കൂട്ടര് പുറത്തിറക്കി Yamaha വില 1.29 ലക്ഷം രൂപ പുതിയ YZFR15 V4.0 മോട്ടോർസൈക്കിളിന് പുറമെ, പുതിയ ഏറോക്സ് 155 മാക്സിസ്കൂട്ടറും രാജ്യത്ത് യമഹ മോട്ടോർ ഇന്ത്യ പുറത്തിറക്കി. പ്രാരംഭ ബേസ് മോഡലിന് 1.29 ലക്ഷം രൂപയും സ്പെഷ്യൽ പതിപ്പ് മോട്ടോ GP എഡിഷന് 1.30 ലക്ഷം രൂപയുമാണ് ഇന്ത്യൻ വിപണിയിൽ സ്കൂട്ടറിന്റെ എക്സ്ഷോറൂം വില. R15 സ്പോർട്സ് ബൈക്കിന്റെ അതേ സാങ്കേതികവിദ്യ അടിസ്ഥാനമാക്കിയാണ് ഈ മോഡൽ ബ്രാൻഡ് ഒരുക്കിയിരിക്കുന്നത്. ഇത് ഒരേ എഞ്ചിനും പ്ലാറ്റ്ഫോമും ഉപയോഗിക്കുന്നു, അതിനാൽ സ്കൂട്ടർ മികച്ച സ്പോർട്ടി എക്സ്പീരിയൻസ് വാഗ്ദാനം ചെയ്യുന്നു. FZX നിയോറെട്രോ മോട്ടോർസൈക്കിൾ പുറത്തിറക്കിയതിന് പിന്നാലെയാണ് യമഹ ഏറോക്സ് 155 അവതരിപ്പിച്ചത്, ഇന്ത്യൻ വിപണിയൽ രണ്ടും സ്വന്തമായി ഒരു സ്ഥാനം കൈവരിക്കുന്നു. ഇതോടൊപ്പം ജാപ്പനീസ് നിർമ്മാതാക്കൾ തീർച്ചയായും തങ്ങളുടെ 125 സിസി സ്കൂട്ടർ പോർട്ട്ഫോളിയോ ശക്തിപ്പെടുത്തുകയാണ്. ഫാസിനോ, റേ ZR ന്റെ ഹൈബ്രിഡ് പതിപ്പുകൾ അടുത്തിടെ കമ്പനി അവതരിപ്പിച്ചിരുന്നു. ഇന്ത്യൻ വിപണിയിൽ 150160 സിസി പ്രീമിയം സ്കൂട്ടർ സ്പെയ്സിലേക്കുള്ള ബ്രാൻഡിന്റെ ആദ്യ ചുവടുവെപ്പാണ് ഏറോക്സ് 155. അന്താരാഷ്ട്ര വിപണികളിൽ പ്രത്യേകിച്ചും തെക്കുകിഴക്കൻ ഏഷ്യൻ രാജ്യങ്ങളിൽ ഇതിന് മികച്ച സ്വീകാര്യത ലഭിച്ചിട്ടുണ്ട്, 1997 മുതൽ യൂറോപ്പിൽ എയറോക്സ് നെയിം പ്ലേറ്റ് ലഭ്യമാണ്. അന്താര്ഷ്ട്ര വിപണിയിൽ വിവിധ എഞ്ചിൻ ശേഷികളിൽ ഇവ റീട്ടെയിൽ ചെയ്തു. സ്കൂട്ടറിന് 1,980 mm നീളവും 700 mm വീതിയും 1,150 mm ഉയരവും 1,350 mm നീളമുള്ള വീൽബേസുമുണ്ട് . R15 V3 നേക്കാൾ 25 mm നീളമുള്ള വീൽബേസാണ് ഏറോക്സിന് ലഭിക്കുന്നത്.